User:Kavignarthanigai/sandbox

விளாடிமிர் புடினுக்கு ஒரு கடிதம்: விளாடிமிர் புடின் அவர்களே எமது இந்திய சம்மி கோட்வானிக் குடும்பத்துக்கு குடியுரிமை கொடுங்கள்.உலகின் முதல் 10 சிறந்த தையல் கலைஞர்களில் 7 ம் இடத்தில் இருக்கும் சம்மி கோட்வானி ஒரு கோட்டு தைக்கும் விற்பன்னர். 20 ஆண்டுக்கும் மேல் ரச்யாவில் குடி இருந்து வருபவர்.

விளாடிமிர் ரடியுன் என்பவர் நமது இந்தியர் ஒருவரை இப்படி சிறப்பித்து எழுதியுள்ளது நமக்கெல்லாம் பெருமை. இந்த மாத இறுதியில் வரவிருக்கும் ரஷ்யா நாட்டின் நட்புறுவு விளாடிமிர் புடின் பயணத்தின் போது வரும் குழுவில் உள்ளவர்களில் நமது இந்தியரான சம்மி கோட்வானியால் தைக்கப்பட்ட கோட்டைத்தான் அணிந்து வருகிறார்கள் என்பது.

சம்மி கோட்வானி என்ற பெயருக்கு ஏற்ப இந்த சம்மி கோட் தைப்பதில் உலகிலேயே சிறந்திருக்கிறார். இன்ரு ரஷ்யா நாட்டில் பெரிய மந்திரிகள் முதல் பெரிய வியாபார முதலாளிகள் வரை ஏன் அண்டை நாட்டின் குடியரசு தலைவர்கள் எல்லாம் கூட இவர் தைத்த கோட் தான் அணிகிறார்கள். ஆர்மீனியா, உக்ரைன், கஜக்ஸ்தான் போன்ற நாடுகளின் தலைவர்கள் எல்லாம் இதில் அடக்கம். இவரின் தையலகம் கிரம்ளின் மாளிகையிலிருந்து கூப்பிடு தொலைவில் அல்லது கல்லெறி தூரத்தில் தான் இருக்கிறது.இவரின் வெற்றிச் சாதனை சற்று அலாதியானது எதையும் தாங்கும் இதயம் கொண்டதால் தான் இந்த வெற்றி.

இவர் ரஷ்யாவுக்கு வரும்போது மற்ற நாட்டினரும் பிற இனத்தவரும் அந்த நாட்டின் பொருளாதாரம் மற்றும் அரசியல் குழப்பங்களால் வெளியேறிக் கொண்டிருந்த சூழல். அந்த காலக் கட்டத்திலும் இவர் தனக்கு தெரிந்த தொழில் அதுமட்ட்மே என்பதாலும் அதை சிறப்பாக செய்யமுடியும் என்பதாலும் மிகவும் உயர்தரமாக கோட் தைத்து நல்ல சேவை ஆற்ற முடியும் என நம்பி அங்கேயே தங்கி விட்டார். இன்று கோட்வானியின் இம்ப்பீரியல் தையல் நிறுவனம் ரஷ்யாவில் உள்ள ஆண்களுக்கான கோட் தைக்கும் நிறுவனமாக மட்டும் விளங்க வில்லை உலகிலேயே மிக உயர்ந்த தரமான கோட் தைக்கும் நிறுவனங்களுள் சிறந்ததாக விளங்கி வருகிறது.

ஆஸ்க்மென் டாட் காம் என்ற நிறுவனம் நடத்திய கருத்துக் கணிப்பின் படி உலகின் முதல் 10 தையல் நிறுவனங்களுள் "கோட்வானி இம்பீரியல் டெய்லரிங்க் கம்பெனி" 7ஆம் இடம் வகிக்கிறது. இந்த ஆஸ்க்மென் டாட் காம்தான் உலகின் மிகப்பெரிய ஆண்களுக்கான ஆடை வடிவமைப்புக்கான இணைய தளமாகும்.

இந்த வெற்றிக்காக 20 ஆண்டுகளுக்கும் மேலாக அரும்பாடுபட்டிருக்கிறார் இந்த 43 வயது இளைஞர். ரோஜா மலர்களால் நிரம்பிய பாதை இவருடையது அல்ல நமது ராகுலுக்கு கிடைத்திருபது போல. தகுதி வாய்ந்த தையல்காரர் தலைசிறந்த அனுபவத்துடன் ஹாங்காங், ஆப்பிரிக்கா, ஐரோப்பிய நாடுகளில் எல்லாம் பணி புரிந்திருக்கிறார்.

1990 ல் இவர் ரஷ்யாவுக்கு வரும்போது சோவியத் யூனியன் தமது கடைசிக் காலில் இருந்து சிதறுண்டு சின்னா பின்னப்பட்டு விட்டது. அந்த நேரத்தில் ரஷ்யாவில் யாருமே நிறுவனம் ஆரம்பிக்க முன்வரமாட்டார்கள்தான் ஆனால் அந்த பிரதேசம் அதில் நிலவும் தட்பவெப்ப நிலை மட்டுமே கண்ணுக்குத் தெரிய தமது உழைப்பை நம்பி துணிந்து இவர் ஆரம்பித்திருக்கிறார். சோவியத் கூட்டாட்சி வீழ்ந்ததும்,அதன் பிறகு சோவியத் பொருளாதாரம் வீழ்ச்சி அடைந்ததும், மிக அருகே போரிஸ் யெல்ட்சின் ஆதரவுப் படை பாராளுமன்றத்தை ஆக்ரமித்த காலக்கட்டமும் அதுதான்.

கோட்வானி தமது கடை வாசல் முன்னே துப்பாக்கிமுனையில் 1991ல் மிரட்டப்பட்டு தமது உடமையை பறிகொடுத்தார் திருட்டு அல்லது கொள்ளை என்று கூடச் சொல்லலாம். இவர் கார் வாங்கிய அதே 1993 ஆம் ஆண்டில் அந்தக் காரும் திருடு போனது. 1998ல் பெரும் பொருளாதார வீழ்ச்சி அந்த நாட்டையே பிடித்து உலுக்கியபோது பெரும்பாலான இவருடைய வாடிக்கையாளர்களை எல்லாம் இவர் இழந்தார். நாடெங்கும் கடுமையான நிதி நெறுக்கடி. கஷ்டங்கள் வரும்போது நான் நொறுங்கி வீழ்வதில்லை.அவற்றை மறுபடியும் நான் எழுந்து நிற்கவேண்டிய கூப்பாடு கூக்குரல் என்றே நினைத்துக் கொள்வேன் என்கிறார் இவர்.

எல்லா வெளி நாட்டவரும் 1998ல் வெளியேறிய போது இவர் ரஷ்யாவின் பக்கமே பார்வையை செலுத்தினார் ஏன் எனில் இந்தியா ஆப்பிரிக்காவைப் போன்று ரஷ்யா ஒன்றும் வெப்ப மண்டல நாடில்லையே, எப்போதும் பனிப் பொழிவு உள்ள நாடு ஆயிற்றே எனவே அங்கு கோட் அவசியமில்லையா? இங்கு வருடத்தின் 12 மாதங்களும் கோட் விற்பனை இருக்குமே.

இவர் வெற்றிக்குக் காரணமே இவர் வாடிக்கையாளர்களின் திருப்திதான். தரத்தில் விட்டுக் கொடுக்காத தன்மை, மற்றும் வகை வகையான கம்பளிகள் ஏறத்தாழ 10,000  பிரிட்டிஷ் மற்றும் இத்தாலிய வகைகளை இவர் தமது வாடிக்கையாளருக்கு அறிமுகப்படுத்தி உள்ளார். இவர் கோட் தைக்க 30 அளவுகள் எடுக்கிறார். அந்த கோட் மிகவும் பொருத்தமாக இருக்க வேண்டும் என்பதற்காக. 6 மாததிற்கு ஒருமுறை அவர்களை தாமாகவே அழைத்து இலவச உலர் சலவை மற்றும் சலவை செய்து தருதல் ஏதேனும் மாற்றி திருத்தி தரவேண்டும் என்றால் அந்த 6 மாதத்திற்குள் அந்த வாடிக்கையாளரின் உடல் அளவு எடையில் மாறுதல் இருப்பதற்கேற்ப செய்து தருகிறார்.

43 வயதான இந்த நபர் இன்று தமது 2 சகோதரர்கள் மற்றும் எல்லா உறவினர்களையும் இந்த பணிக்கே பயன்படுத்தி 5 ரஷ்யாவின் பெரும் நகரங்களிலும், உக்ரைன், கஜக்ஸ்தான், ஆர்மீனியாவிலும் தொழில் சேவை செய்துவருகிறார் என்பது குறிப்பிடத்தக்கது. தற்போது சோவியத் உடைந்தபோது மறைந்த எல்லா தொழில்களும் மறுபடியும் துளிர் விட ஆரம்பித்திருக்கிறது. அதுபோல தையல் தொழிலும் மேம்பட்டு வருகிறது என்றபோதிலும் "இம்பீரியல் டைய்லரிங்க்" எல்லா நிறுவனங்களையும் பின்னுக்குத் தள்ளி முன்னணியில்  விளங்குகிறது ஆடம்பர உடை விற்பனையில்.

ஒவ்வொரு மாதமும் குறைந்தது 500 சூட் தைத்து அதைக் குறந்த பட்ச விலை 2000 டாலருக்காவது விற்கும் விலை என்று வைத்துள்ளது. ஆயிரக்கணக்கான ரஷ்யாவினர் இவருடைய ஆடையை விரும்பி அணிந்துவருகின்றனர். இவர் ஒரு ஆடை வடிவமைப்பின் வழிகாட்டி குரு என்றழைக்கப்படுகிறார் இவருக்கென்று ஒரு   தனி பெரும் கூட்டமே இருக்கிறது. 2013ல் மாஸ்கோவில் உள்ள முதுகலை பட்டதாரிக் கல்லூரி மாணவர்களுக்கு பாடம் எடுக்க இருக்கிறார்.

இவர் தமது ஏமாற்றமாக நினைப்பதே தற்போது கூட இந்தியா-ரஷ்யாவின் பொருளாதர வியாபாரப் பரிவர்த்தனைகள் பெரிதான முன்னேற்றத்தில் இல்லாமல் இருக்கிறதே என்பதுதான். இந்தியர்களுக்கு ரஷ்யாவில் நல்ல வரவேற்பு இருக்கிறது விரைவாக சம்பாதிக்க வேண்டும் என்று நினைக்காதவர்க்கு பெரிதும் உழைப்பை நம்பி நீண்ட காலம் வாழவேண்டும் என்று நினைப்பவர்க்கு என்கிறார்.

இவர் ரஷ்யாவில் தமது வாழ்வை தமது இந்திய மனைவியுடன் 3 பெண்களுடன் சுகமாக நடத்திவருகிறார். ரஷ்ய நாடு குடியுரிமைக்காக விண்ணப்பித்திருக்கிறார். ரஷ்யாவின் பாஸ்போர்ட் உள் நாட்டு உரிமை இவருக்கு புடீன் இவருடைய ஆடையை அணிவது வரை நடக்கும் என்கிறார்.இந்தியரைப் போற்றுவோம். இவருக்கு குடியுரிமை விரைவாக கிடைக்க நாமும் இவரின் உணர்வுகளை பிரதிபலிக்கவெ இந்த பதிவு.

மறுபடியும் பூக்கும்வரை கவிஞர் தணிகை.

ஒரு கவிதையின் மணம்- 15 ஆண்டுகளுக்கும் பின்: வாழ்க்கை என்பது ஒரு விளையாட்டைப் போல ஓடி முடிந்து விடுகிறது. 1997 டிசம்பர் 4அன்று மணமுடித்தேன். கடைசி தருணத்தில் அப்போது எனது வயது 36.தாயின் முதுமை அருகே அவரின் வயது 70நெருங்கி இருக்க- மனைவியாக வந்தவருடன் இந்த 15 ஆண்டுகளும்,மகனின் 14 ஆண்டுகளுடன் ஒரு பயணம்.

காதலுக்காக காதலித்து திருமணம் செய்யவேண்டும் என்பதற்காக ஏறத்தாழ 15 ஆண்டுகள் கழித்து விட்டு கடைசியில் தாய் மற்றும் உறவுகளின் வற்புறுத்தல்களுடன் வேண்டுதல்களுடன் முறையாக பெண் பார்த்து மணம் முடிக்க முயற்சிகள் செய்தேன். ஒரு ஆண்டு இந்த தேடல் நடந்தது. எத்தனையோ பெண்கள். நாடெங்கும் இருந்து புகைப்படம், ஜாதகம் என அனுப்பியபடியும், செய்தித் தாள்களில் கண்ட விளம்பரங்களுக்கு பதில் அனுப்பிய படியும் எல்லாம் தபால் வழி, தொலைபேசி வழி பணி நடந்து வந்தது. அப்போதுதான் எத்தனை ஜாதகம்தான் பணம் செலவு செய்து பார்ப்பது இந்த ஜோஸ்யக்காரர்களுக்கு 3 பேர் அதில் முக்யமானவர்கள் 3 பேரும் 3 விதம் அவர்கள் வாழ்வுடன் எனது அனுபவங்களும் அவர்களுக்கு யாம் செய்த உதவிகளும் தனிக்கதை.

பிச்சைக்காரர்கள் கோயில் வாசலில் இருந்து கொண்டு பிச்சை எடுப்பதைப் பார்த்த பிறகும் கோயிலுக்கு செல்பவர்களைப் பார்த்து என்ன சொல்வது என நேற்று ஒரு கடவுள் மறுப்பாளர் எழுதியிருந்ததைப் படித்தேன். ஆனால் கோயில் குளங்களில் கூட்டம் சேர்வது நாளாக நாளாக அதிகம் இருக்கிறது என்பதும் தெரியவருகிறது.

அப்படித்தான் இந்த ஜோஸ்யக்காரர்களுடன் பழகி அப்படி என்னதான் இருக்கிறது என பொருத்தம் பார்க்க கற்றுக் கொண்டேன் பஞ்சாங்க முறைப்படி. அதன் பிறகு நானே எமக்கு வரும் ஜாதங்களை பார்த்து பெரும்பாலும் தள்ளி விட்டபடியே இருந்தேன். எமது தியானத்தில் "கல்யாணம் செய்துக்கடா" என்று எனது தந்தையின் குரல் வந்து கொண்டிருந்ததை உணர்ந்தேன். ஆந்திரா, கர்நாடகா, தமிழகத்தின் பல பகுதிகளில் இருந்தும் வரன்கள் வந்து கொண்டிருந்தன. ஏன் கோவாவிலிருந்தும் கூட ஒரு நீதிபதிப் பெண் தகவல் அனுப்பி இருந்தார். பெங்களூரிலிருந்து பாதுகாப்புப் பணியிலிருந்த பெண்ணின் சகோதரி அங்கேயே வந்து வாழ்வை அமைத்துக் கொள்ளுங்கள் என்றார்.

சென்னையில் இருந்து ஒரு பள்ளி நடத்தும் பெண்ணும் சென்னைக்கு வந்து பள்ளி நடத்த துணை புரியுங்கள் சேர்ந்து வாழ்வோம் மணம் புரிந்து கொண்டு என்றார்.ஓய்வு பெற்ற ஒரு ரிசர்வ் வங்கி மேலாளர் வீடு வந்து தமது பெண்ணைக் கொடுப்பது பற்றி பார்த்து விட்டு சென்றார். யதேச்சையாக அந்த பெண்ணின் படம் கூட தற்போது வீடு சுத்தம் செய்கையில் எமது மனைவியும் மகனும் பார்க்க நேர்ந்தது. ஒரு பள்ளி முதல்வராக பணியிலிருப்பவரை வீட்டாருடன் சென்று 2 முறை சென்று பார்த்து வந்தோம், ஒரு கண் மருத்துவம் பார்க்கும் பெண்ணை தாமதமாக சென்றோம் என அவள் தந்தையும் குடும்பமும் காண்பிக்கவேயில்லை.தூத்துக் குடி பெண் ஒருவரின் சகோதரர் ஒருவர் பெங்களூரிலிருந்து இருசக்கர வாகனத்திலேயே வந்து வீடு வரை வந்து சென்றார். உண்மை கூட பெரும்பான்மையான நேரத்தில் தடைகளாகிவிடுகின்றன ஆனால் அவை யாவும் நன்மைக்குத்தான்.

சென்னைக்கு "தோன் போஸ்கோ"(டான் போஸ்கோ) நிறுவனத்தின் கலந்தாய்வுக்கு சென்றவன் அங்கே ஒரு செய்தி விளம்பரத்தை நம்பி ஒரு கோயிலில் பெண் பார்க்க சென்று ஏமாந்து அவருக்கு வாங்கிய பூ மாலையை வழியில் இருந்த ஐயப்பன் கோயிலுக்கு(பூ வாடக் கூடாதே வீணாக விடக்கூடாதே என்று) கொடுத்து விட்டு வந்தேன். இப்படி அழகும் அழகற்றதும், உயர்ந்தது, தாழ்ந்ததுமாக ஏகப்பட்ட தேடல்கள் காலம் ஒரு வாறு ஒரு ஆண்டை கழித்திருந்தது. தியான வழி காட்ட கிளி சீட்டை எடுப்பது போல நமது சீட்டு எது எனக் காத்திருப்பது போல துணைவியை தேர்ந்தெடுக்க அதிகம் அலையாமல் எந்த பெண்ணையும் நேரில் சென்று பார்க்கமல் அவர்களுக்கு தொல்லை கொடுக்காமல் செய்து வந்தேன் வீட்டில் எமது இருப்பிடத்தில் இருந்தபடியே.

அதனிடையே நட்பூ வட்டத்தில் அனாதை, அல்லது விதவை, அல்லது விவாகரத்து ஆனவர்கள் அல்லது உடல் ஊனமுற்ற பெண்கள் யாராவது இப்படி மணமுடிக்க வேண்டும் என ஆவல் ஆனால் அக்கா தங்கைகளும், தாயும் அதை காட்டமாக தடுத்துவிட்டனர். திருமணமே தாய்க்காக செய்வதாகத்தானே முடிவு.

என்னதான் சகோதரிகளும், சகோதரி பெண்களும் அருகே இருந்தபோதும், தாய்க்கு முடியவில்லை. அன்றாட பணிகளை செய்வதில் நான் உறுதுணையாய் இருந்தேன் இது வேண்டும் அது வேண்டும் எனக் கேட்பதேயில்லை. எப்படி எளிமையாக உணவு தயாரிக்க முடியுமோ அப்படி அவரின் வேலைப் பளுவை சுமையை குறைத்தேன் தாயும் நானும் இருவரும்தான் அப்போதைய குடும்பம். எல்லா சகோதர சகோதரிகளும் தங்கள் குடும்பத்துடன் ஐக்யமாய் இருந்தனர்.

வீடு வழிப்பது வாரா வாரம் வெள்ளிக்கிழமைக்கே வியாழன் கிழமை அந்திப் பொழுதுக்குள், துணி துவைக்க ஆள் அப்புறம் அந்த ஆளுக்குப் பிறகு துணி துவைக்கும் இயந்திரம் வாங்கி அம்மாவின் துணிகளையும் கூட நானே துவைத்து உலர வைத்துவிடுவது, பாத்திரம் பண்டங்களை துலக்க ஒரு இயந்திரம் வாங்கி நானே கழுவிக் கொடுத்துவிடுவது, வெங்காயம் போன்றவைகளைக்கூட நறுக்க, தேங்காய் துருவ,காய்கறி நறுக்க, மாவு ஆட்ட, சப்பாத்தி மாவு பிசைய இப்படி 8 வேலைகளை செய்யும் இயந்திரத்தின் எல்லாம் செய்து கொடுத்து விடுவது, மாதா மாதம் செலவுக்கு எவ்வளவு தேவையோ அவ்வளவு , நான் திட்ட அதிகாரியாக நூற்றுக்கும் மேற்பட்ட கிராமங்களுக்கு வரவு செலவு  அறிக்கை எழுதி தயாரித்து செலவு செய்து தணிக்கை செய்தபோதும் இந்த அம்மா தந்தை காலத்தில் இருந்தே வீட்டு நிர்வாகம் பார்த்து வந்தவர் என்பதால் தந்தையை போன்றே அவரிடத்தில் வீட்டுக்கு நிர்வாகம் செய்ய  பணம் மாதந்திர செலவுக்கு கொடுத்து விடுவது இப்படி எல்லாமே சகோதரர்கள் செய்ய மறுத்து சென்ற அண்ணிகள்  செய்ய மறுத்து சென்ற அத்தனை அலுவல்களையும் கவனித்த போதும் கூட அவர்களின் அடி மனதில் அடி நாதமாய் இருந்த குறை எனக்கு மணம் செய்ய வேண்டும் என்றிருந்ததை மறுக்க முடியவில்லை என்பதை கண்டு கொண்டேன்.

எனவேதான் திருமணம் வேண்டாம் என இருந்தவன் மணமுடிக்க தீர்மானித்தேன். எமது குடும்ப நணபர் மற்று இயக்க வழிநண்பர் மூத்த சகோதரர் போன்று இருந்தவர் கூட தம்பி: நீங்கள் செய்வது தான் திருமணம். பிறர்க்காக செய்கிறீர். உமக்காக செய்யவில்லை என்றார். எமது முறைப்படி எமது செலவிலேயே மிக ஆடம்பரமின்றியும் அதே சமயம் தேவையான செலவுகளுடனும் மணமுடித்தேன். எமது உறவுகள் எல்லாம் நீ மட்டுமென்ன? மணமுடித்தால் உனது மூத்த 2 சகோதரர்களைப் போல் தான் நீ மட்டுமென்ன அதிசயமா? என்றெல்லாம் கூறிய அவர்கள் வாயாலேயே நீ வேறுதான். நீ வித்தியாசமனவன் தான் எனச் சொல்லுமளவு அம்மாவுக்கு ஒரு குறையும் நேராத அளவு குடும்பம் சென்று கொண்டிருந்தது. அப்படியும் தாய் மணத்திற்குப் பின் சிக்குன் குனியா தாக்கி காரணமாக அதன் பின் நேர்ந்த பக்க விளைவால் மாரடைப்பு காரணமாக மருத்துவமனையில் காலமானார். பத்து பேர் அடங்கிய குடும்பத்தில் கடைசியில் எனது கை கொடுத்த சிறு ரொட்டித்துண்டுடன் தான் தாயின் உயிர் பிரிந்தது.

எமது தந்தைக்குப் பிறகு 20 ஆண்டுகள் என்னோடு. எமது மணத்துக்கும் பிறகு 9 ஆண்டுகள் வாழ்ந்திருக்கிறார். மணமுடிந்து வயது காரணம் பற்றி அடுத்த ஆண்டுக்குள் மகன் உதயமானான். எனவே மணமகி இன்றுடன் 15 ஆண்டுகளும் மகனுக்கு 14 ஆண்டுகளுமாக. அவனின் பிறந்த நாள் 1998. டிசம்பர். 16. எமது மணமுடிந்த ஆண்டு 1997 டிசம்பர் 4. அப்போது இந்தியாவின் சுதந்திரப் பொன்விழா ஆண்டாகவும் அது இருந்தது.

அவ்வப்போது குற்றங் குறைகள் காணப்பட்டாலும் மகன் என்பவன் மையப்பகுதியாகி விட்டபடியால் நல்லபடியாகவே வாழ்க்கை நகர்ந்து கொண்டிருக்கிறது. இதற்கு அடிப்படையாக தியாகமும், விட்டுக் கொடுத்தல் என்னும் மனப்பாங்கும் தேவைப்படுகிறது. இந்த உணர்வு குறைவாக இருப்பதாலேயே மேலை நாடுகளில் உள்ள் வர்களும், மேற்கத்திய நாடுகளில் உள்ளவர்களும் இந்திய மணங்களை ஆச்சரியத்துடன் பார்த்து வருகிறார்கள். இங்கும் கூட திருமணம் என்ற ஒரு வாழ்க்கைக்கூடம் சின்னாபின்னப்பட்டு வருகிறது. நிறைய மணங்கள் முறிந்து போக ஆரம்பித்துள்ளன. காரணம் என்ன வாக வேண்டுமானாலும் இருக்கலாம். ஆனால் அவை நன்மைக்கில்லை. தனிமனித உறவுக்கும், குடும்ப மேன்மைக்கும், பிள்ளைகளின் எதிர்காலத்துக்கும், ஏன் சமுதாய மேம்பாட்டுக்கும் நாட்டின் வளர்ச்சிக்கும் கூட. அமைதி குலைவும் சமுதாயப் பிறழ்வுகளும் ஒழுக்கக் கேடுகளும் வன்முறைகளும் நன்கு வளர்க்கப்படாத பெற்றோர் மற்றும் பிள்ளைகளிடமிருந்தே ஆரம்பிக்கின்றன.

எமது காதல் கை கூடி இருந்தால் - மணம் அதன்படியே ஆகி இருந்தால் என்ன ஆகி இருக்கும் என இப்போது யூகிக்க அவசியமில்லாமல் வாழ்வு நகர்ந்து வருகிறது.திருமணம். அதன்பின் தான் விசுவின் அரட்டை அரங்கம், பாஸ்கர ராஜின் அகட விகடம், பல புத்தகங்கள் எல்லாம் செய்திருப்பதாக நினைவுக்கு வருகிறது. சினிமா, இலக்கியம் யாவற்றிலும் காதல் சொல்லமுடியா சொர்க்கம் என தூக்கி நிறுத்திக் காட்டப்படுவதால் அதன்பின்னே 15 ஆண்டுகள் கடந்து வந்திருக்கிறேன்.பொருள் இலட்சக் கணக்கில் நஷ்டப்பட்டபோதும், பெரிதும் கஷ்டப்பட்டபொதும் எழுந்து விட முடியா அளவு விழுந்து விடவே இல்லை. ஆனால் குறிக்கோள் இல்லாமல் பொருள் பலம் இல்லாமல் வாழ்வு எவ்வழி இயற்கையாக போகிறதோ அவ்வழியே இயல்பாக போய்க் கொண்டிருப்பது புலப்படுகிறது.

எமது தாயின், மனைவியின் மனத்தின் அபிலாஷைகளான வீட்டை மற்றவர்கள் போல கட்டி வாழ முடியாது போய் இருக்கிறது. கனமழைக்கு ஒழுகும் வீடாய் காட்சி அளிக்கிறது இன்னும் எமது பழைய வீடு. பெரிய தொழில் நடத்துவேன் என தாயின் எதிர்பார்ப்பு நிறைவேறவில்லை. தங்கைக்கு செய்ய வேண்டிய கடமைகளை சரியாக செய்திருக்கிறேன். வீட்டுக்கு, தாய்க்கு, தாய் நாட்டுக்கு என்னால் முடிந்தளவு செய்திருப்பதாக திருப்தி அடைகிறேன். இந்த மணத்தின் இன்னும் நிறைய அடையாளங்கள் பற்றி அடுத்த ஆண்டில் மறுபடியும் உங்களோடு பகிர்ந்து கொள்வேன் என்ற நம்பிக்கையில்..

மறுபடியும் பூக்கும்வரை கவிஞர் தணிகை.